Държавен вестник, бр. 97, 2009 г., стр. 43

БРОЙ  97	
Д Ъ Р Ж А В Е Н  В Е С Т Н И К 	
СТР.  43  
Член 3
Третиране на инвестициите
(1) Всяка договаряща страна предоставя на 
своя територия на инвестициите от инвеститори 
на другата договаряща страна третиране не по-
малко благоприятно от това, което предоставя на 
инвестициите на своите собствени инвеститори 
или на инвестициите на инвеститори от която 
и да е трета държава, което е по-благоприятно 
за инвеститора.
(2) Всяка договаряща страна предоставя 
на своя територия на инвеститори на другата 
договаряща страна третиране по отношение 
управлението, поддържането, използването, 
притежаването или разпореждането с тяхна­
та инвестиция не по-малко благоприятно от 
това, което предоставя на своите собствени 
инвеститори или на инвеститори от която и 
да е трета държава, което е по-благоприятно 
за инвеститора.
(3) Клаузите, регламентирани с горните 
алинеи, няма да се тълкуват като задължаващи 
едната договаряща страна да допуска инвес­
титорите от другата договаряща страна да се 
ползват от всяко третиране или привилегия, 
произтичащи от:
a) членство във или присъединяване към 
съществуваща или бъдеща свободна търговска 
зона, митнически, икономически или валутен 
съюз, общ пазар или всяка друга форма на 
регионално и международно икономическо 
сътрудничество;
b) споразумения за избягване на двойното 
данъчно облагане или други договорености 
или въпроси, свързани с данъчното облагане.
(4) Всяка договаряща страна си запазва 
правото да прави в съответствие със своето 
законодателство изключения от националния 
режим, предоставен съгласно алинеи 1 и 2 на 
този член. Всяко ново изключение обаче ще 
се прилага само за инвестиции, направени след 
влизането в сила на това изключение.
(5) Ако разпоредбите на вътрешното зако­
нодателство на държавата на някоя от догова­
рящите страни или задължения по силата на 
настоящи или бъдещи международни споразу­
мения, прилагани между договарящите страни, 
или други международни договори, по които те 
са страни, съдържат разпоредби, било то общи 
или специални, предоставящи на инвестициите 
от инвеститори на другата договаряща страна 
третиране, по-благоприятно от предвиденото в 
този договор, такива разпоредби имат предим­
ство пред този договор до степента, до която 
са по-благоприятни.
(6) Освен ако не е определено друго, пред­
виденото в член 3 третиране се прилага за 
целия договор.
Член 4
Национализация или отчуждаване
(1) Инвестициите на инвеститорите от едната 
договаряща страна няма да бъдат отчуждавани 
или национализирани или подлагани на мерки, 
чийто резултат е равен на отчуждаване или 
национализация (наричани тук „отчуждаване“) 
на територията на другата договаряща страна, 
освен по силата на закон за особено важни 
държавни нужди, които не могат да бъдат 
задоволени по друг начин, на недискримина­
ционна основа и срещу незабавно, ефективно 
и адекватно обезщетение. 
(2) Това обезщетение възлиза на пазарната 
стойност на отчуждената инвестиция непосред­
ствено преди да бъде извършено отчуждаването 
или преди предстоящото отчуждаване да стане 
публично известно, което е настъпило по-рано, 
изплаща се без забавяне и включва годишна 
лихва, равняваща се на 12-месечен ЛИБОР, 
котиран за валутата, в която са направени 
инвестициите, до датата на плащането. 
(3) Инвеститорът на едната договаряща 
страна, засегнат от отчуждаването, има право 
съгласно закона на държавата на договарящата 
страна, извършила отчуждаването, на незабавно 
разглеждане от компетентен съдебен или друг 
независим орган на тази договаряща страна 
на неговия случай и на оценката на неговите 
инвестиции в съответствие с принципите, из­
ложени в този член.
(4) Когато договарящата страна отчуждава 
вложенията на дружество, което е регистрирано 
или учредено съгласно действащото право във 
всяка част на нейната територия и в която 
инвеститори на другата договаряща страна 
притежават част от нейните дялове, ще се 
прилагат разпоредбите на алинея (1) от този 
член до степента, необходима на инвестито­
рите на другата договаряща страна, които са 
собственици на тези дялове, да бъде осигурено 
справедливо и безпристрастно обезщетение по 
отношение тяхната инвестиция.
Член 5
Обезщетение за загуби
На инвеститорите на едната договаряща 
страна, чиито инвестиции претърпят загуби, 
дължащи се на война или друг въоръжен кон­
фликт, революция, извънредно национално поло­
жение, бунт, метеж или размирици, възникнали 
на територията на другата договаряща страна, 
ще бъде предоставено третиране от последната 
договаряща страна по отношение на реституция 
или обезщетение или компенсация или друго 
уреждане не по-малко благоприятно от това, 
предоставено на собствените инвеститори или 
на инвеститори от трета държава, което е по-
благоприятно за засегнатия инвеститор.